En 67-årig polsk sømand mistede tirsdag i sidste uge livet på fragtskibet Corina, der lå til kaj i Hanstholm Havn. I obduktionsrapporten, der er lavet på Retsmedicinsk Institut i Aarhus, bliver dødsårsagen nu fastslået. Det var et højt kulilteindhold i blodet, der tog livet af den polske sømand, skriver TV MIDTVEST. - Han havde et kulilteindhold på 60 procent i blodet og det er altså dødeligt, siger politiassistent Henrik Jensen til TV MIDTVEST. Tre af de øvrige besætningsmedlemmer på skibet forsøgte at redde den 67-årige polak ud fra lastrummet, hvor arbejdsulykken skete. De var efterfølgende i livsfare, men slap med livet i behold.

Referat:
Det var kulilteforgiftning, som i sidste uge kostede en polsk sømand livet på et skib i Hanstholm Havn.